**ANUNŢ**

Institutul Național al Magistraturii are plăcerea de a vă informa cu privire la organizarea următoarei activități:

**DENUMIRE ACTIVITATE**

În cadrul programului de schimb între autoritățile judiciare, Rețeaua Europeană de Formare Judiciară (EJTN) împreună cu Institutul Național al Magistraturii (INM) organizează un stagiu de 6 luni la Curtea de Justiție a Uniunii Europene (CJUE).

Întrucât Rețeaua Europeană de Formare Judiciară (EJTN) asigură finanțarea unui singur astfel de stagiu pentru fiecare stat membru, în 2016 INM a optat pentru un stagiu de 6 luni la CJUE.

*În acest sens atragem atenția asupra posibilității de optare doar pentru CJUE în cadrul procedurii de aplicație (descrisă în detaliu mai jos), astfel încât selectarea altei opțiuni (Curtea Europeană a Drepturilor Omului sau Eurojust) va atrage imposibilitatea de validare a aplicației.*

**DESCRIERE**

Participanții la acest stagiu vor fi integrați în cabinetele membrilor Curții. Sarcinile acestor vor fi stabilite în concordanță cu nevoile existente în fiecare cabinet. În principal sarcinile vor fi strâns legate de dosarele pe care fiecare membru al Curții le are de soluționat.

**ORGANIZATOR**

Stagiul de 6 luni la CJUE este organizat de EJTN împreună cu INM.

**PERIOADA**

Stagiul de lungă durată se va desfășura în perioada septembrie 2016 – februarie 2017.

**LOCUL DE DESFĂȘURARE**

Stagiul de 6 luni la CJUE se va desfășura la Luxemburg.

**LIMBA ÎN CARE SE DESFĂȘOARĂ**

Pentru stagiul desfășurat la CJUE este necesară cunoașterea limbii franceze și a altei limbi oficiale a UE.

# CUI SE ADRESEAZĂ

Stagiul de 6 luni la CJUE se adresează judecătorilor și procurorilor care:

* aparțin unui stat membru UE;
* au cel puțin 1 an experiență ca judecător sau procuror;
* au cunoștințe de drept al Uniunii Europene;
* stăpânesc bine limba franceză și o altă limbă vorbită în UE.

**NUMĂR DE LOCURI**

România beneficiază de **un singur loc** pentru stagiul de 6 la CJUE.

**FINANȚARE**

Participanții vor avea alocat un *per diem* de 120 euro (care va acoperi și transportul).

**PROCEDURA DE APLICAȚIE**

Începând cu acest an, procedura de aplicație pentru stagiul de lungă durată la CJUE se va realiza **online,** la următorul link: <https://ejtn-exchange.azurewebsites.net/> . După accesarea link’ului furnizat, aplicanții trebuie să parcurgă următoarele etape (în ordinea indicată):

1. Selecția tipului de program pentru care aplică (*Long Term Training periods / Stages de longue durée*);
2. În chenarul intitulat “cod de referință” (*reference code/référence)*, va fi introdus Codul Numeric Personal al aplicantului, iar apoi va fi apasată tasta *Apply / Postuler. Neintroducerea CNP’ului atrage imposibilitatea înregistrării aplicației în baza de date cu participări internaționale a INM și astfel, imposibilitatea includerii aplicantului în procedura de selecție;*
3. Completarea formularului de aplicație online.

**Formularul de aplicație online** trebuie completat de candidați în mod integral și cuprinde următoarele părți:

1. Date personale și detalii cu privire la activitatea profesională a candidaților;
2. Opțiunea de stagiu:
* Instituția care va găzdui stagiul (CJUE);
* Perioada de desfășurare a stagiului (6 luni). *Reamintim faptul că, deși în formular apar mai multe opțiuni, singurul tip de stagiu deschis magistraților români este cel de 6 luni la CJUE, întrucât EJTN finanțează un singur astfel de stagiu pentru fiecare stat membru;*
* Alte interese speciale cu privire la stagiu;
1. Competențele lingvistice ale candidaților;
2. Motivație;
3. Participarea la activități anterioare;
4. Documente suplimentare necesare pentru înscriere: prin apăsarea tastei “*Send Documents / Envoyer les documents*” va fi generată automat o fereastră de e-mail, având ca destinatar persoana de contact responsabilă din partea INM (dilica@just.ro). În acest e-mail candidații trebuie să atașeze și să trimită următoarele documente scanate:
* **Curriculum vitae în limba franceză**;
* **Certificat de competență lingvistică pentru limba franceză**;
* **Avizul colegiului de conducere** al instanţei sau parchetului la care aceștia îșidesfășoară activitatea, iar *în caz de urgenţă, avizul președintelui secţiei/procurorului șef secţie* în care judecătorul sau procurorul își desfășoară activitatea sau, dacă nuexistă secţii, avizul conducătorului instanţei sau parchetului (potrivit art. 6 din Regulamentul privind drepturile și obligaţiile persoanelor trimise în misiune temporară în străinătate de către Consiliului Superior al Magistraturii, Inspecţia Judiciară, Institutul Naţional al Magistraturii și Școala Naţională de Grefieri, precum și pentru stabilirea procedurii de aprobare a acestor misiuni, aprobat prin hotărârea Plenului CSM nr. 335/13.03.2014).

*Atenție: aceste documente trebuie trimise înainte de validarea aplicației!*

**TERMEN ÎNSCRIERE**

Magistații interesați trebuie să completeze aplicația online până la data de **30 noiembrie 2015.** *După expirarea acestui termen, accesarea formularului de aplicație online nu va mai fi posibilă.*

**CRITERII DE SELECȚIE**

INM va efectua selecția inițială a candidaților români în funcție de următoarele criterii:

* relevanța programului pentru activitatea profesională a magistratului candidat/specializarea cerută pentru curs;
* neparticiparea recentă la alte forme de pregătire internațională;
* posibilitatea și disponibilitatea magistratului de a disemina informațiile la care va avea acces prin participarea la programul de pregătire.

*Fiecare criteriu de selecție va fi analizat corelativ cu condiția cunoașterii temeinice a limbii franceze, atestată, în principal, prin documente oficiale depuse de candidat.*

# Persoana de contact

Diana MIHĂILĂ, tel. 021 407 62 53, e-mail: *dilica@just.ro* .